Zápisnica a uznesenie

**z Členskej schôdze Regionálneho združenia SKSI Žilina**

**konanej dňa 05. marca 2014**

**Miesto konania :** Kinosála GH ubytovacieho zariadenia Žilinskej univerzity (GAMA KLUB),

Vysokoškolákov 20, Žilina

**Prítomní členovia:**

Autorizovaní stavební inžinieri – prítomných 33 osôb, počet splnomocnení – 50, spolu 83

Dobrovoľní členovia– fyzické osoby – prítomné 4 osoby, počet splnomocnení – 0, spolu 4

Dobrovoľní členovia – právnické osoby – prítomných 8 osôb, počet splnomocnení – 1, spolu 9

Čestní členovia – prítomných 0 osôb, počet splnomocnení – 0, spolu 0

Oprávnených hlasov: 96, čo predstavuje 12,8 % z celkového počtu 751 členov RZ SKSI Žilina

**Prítomní hostia :** prof. Benko- predseda SKSI, Mgr. Krížová – riaditeľka Úradu SKSI, Ing. Štrba – podpredseda Úradu ŽSK, Ing. Spišák– vedúci útvaru obchodu Doprastav a.s., doc. Drusa – prodekan SvF, p. Kašša

1. **Otvorenie Členskej schôdze RZ SKSI**

Schôdzu RZ otvoril o 14,00 hod. predseda výboru RZ SKSI Žilina Ing. Vrábel a privítal prítomných členov a zvlášť hostí – p. prof. Benka, Mgr. Krížovú, Ing. Štrbu, Ing. Spišáka, doc. Drusu, p. Kaššu.

Ing. Vrábel skonštatoval, že z celkového počtu členov RZ Žilina (751) nie je prítomná potrebná nadpolovičná väčšina, preto v zmysle Štatútu RZ (článok 5, odsek 5) prerušil rokovanie. Medzitým vyzval prítomných hostí o príhovor hostí.

1. **Vystúpenie hostí**

## Prítomným hosťom a členom RZ sa krátko prihovorili Ing. Štrba, podpredseda ŽSK, doc. Drusa., prodekan SvF ŽU a Ing. Spišák, vedúci útvaru obchodu Doprastav a.s..

Na záver sa Ing. Vrábel poďakoval hosťom za účasť a príhovor a vyzval predsedu SKSI prof. Benka o príhovor.

Prof. Benko na začiatku príhovoru pozdravil členov RZ SKSI Žilina v mene celého predstavenstva a informoval ich o plánovanom Valnom zhromaždení SKSI, ktoré sa bude konať 31. mája 2014 v Bratislave. Spomenul, že vystúpi v priebehu schôdze a podá správu o činnosti a hospodárení SKSI. Poprial prítomným úspešný priebeh rokovania schôdze.

Ing. Vrábel a prof. Benko odovzdali ocenenia za RZ Žilina. Návrh RZ na udelenie Pamätných medailí SKSI pre ocenených Ing. Urbana, Ing. Beťka Ľ., Ing. Zvolenského a Ing. Mišíka bude podaný najbližšiemu predstavenstvu a ocenenia budú v prípade schválenia odovzdané na VZ v Bratislave. Ďakovný list výboru RZ Žilina Ing. Petrovi Kaššovi „in memoriam“ prevzal jeho otec Štefan Kašša, ktorý nášmu regiónu odovzdal dar- obraz.   Ing. Stanislavovi Hošalovi bol odovzdaný Ďakovný list výboru RZ Žilina

1. **Schválenie programu, voľba zapisovateľa a overovateľov zápisu**

Ing. Vrábel sa poďakoval hosťom za príhovor a pokračoval v programe. Znova zahájil rokovanie členskej schôdze o 14.30 h, po ukončení prezentácie všetkých prítomných.

Počet prítomných členov je 96 zo 751, čo predstavuje 12,8 % z celkového počtu členov RZ Žilina. Schôdzu RZ vyhlásil za právoplatnú.

Ing. Vrábel predniesol návrh programu členskej schôdze.

Výsledky hlasovania: počet prítomných: 96

Za: 96, proti: 0, zdržalo sa: 0

**Program členskej schôdze bol schválený**.

Predseda regiónu navrhol za zapisovateľku Janku Gregorovú a za overovateľky zápisu Ing. Štroncerovú a doc. Zgútovú.

Výsledky hlasovania: počet prítomných : 96

Za. 96, proti: 0, zdržalo sa: 0

**Zapisovateľka a overovateľky zápisu Členskej schôdze RZ SKSI Žilina boli schválené.**

1. **Voľba pracovných komisií**

Výbor RZ navrhol za členov mandátovej komisie Ing. Gáboríka, Ing. Turčana, Ing. Rooba

Výsledky hlasovania: počet prítomných : 96

Za: 96, proti: 0, zdržalo sa: 0

**Mandátová komisia členskej schôdze bola schválená.**

Výbor RZ navrhol za členov návrhovej komisie Ing. Štroncerovú, prof. Čelka, doc. Svrčka

Výsledky hlasovania: počet prítomných: 96

Za: 96, proti: 0, zdržalo sa: 0

**Návrhová komisia členskej schôdze bola schválená.**

Výbor RZ navrhol za členov volebnej komisie doc. Zgútovú, Ing. Dobosza, Ing. Zvolenského

Výsledky hlasovania: počet prítomných: 96

Za: 96, proti: 0, zdržalo sa: 0

**Volebná komisia členskej schôdze bola schválená.**

1. **Správa o činnosti RZ SKSI od ostatnej schôdze v r. 2010**

Správu pripravil a predniesol predseda RZ SKSI Žilina – Ing. Vrábel.

Počet členov RZ SKSI Žilina:

* autorizovaných stavebných inžinierov.............................632 členov
* dobrovoľných členov – fyzických osôb ......................... 38 členov
* dobrovoľných členov – právnických osôb....................... 79 členov
* čestných členov.......................................................... 2 členovia

SPOLU:.......................................................................................751 členov

Z činnosti RZ

Za obdobie od minulej členskej schôdze:

* bolo zorganizovaných 8 prezentačných seminárov a 1 odborný seminár
* prebehlo 6 prípravných seminárov ku skúškam odbornej spôsobilosti na SV/SD, ktorých sa zúčastnilo 150 osôb
* 6x sa konali skúšky odbornej spôsobilosti na činnosti SV/SD, celkovo bolo vyskúšaných 172 osôb
* v novembri 2013 sa konali skúšky odbornej spôsobilosti pre energetickú certifikáciu, vyskúšaných bolo 10 osôb
* 4x sa konalo zasadnutie rozšíreného výboru
* v oblasti spolupráce so SvF Žilinskej univerzity - v septembri 2013 sme slávnostne na schôdzi výboru odovzdali ceny za najlepšie diplomové a bakalárske práce študentov SvF
* pri príležitosti 60-teho výročia založenia ŽU a SvF sme

dostali ocenenie - medailu za dlhoročnú spoluprácu a prínos pre rozvoj SvF ŽU v Žiline

* od roku 2003 každoročne organizujeme pre členov úspešnú akciu - vianočnú/novoročnú kapustnicu
* piatok 25.4.2014 plánujeme zúčastniť sa Veľkonočného koncertu v ŠKO Žilina
* boli menované nové skúšobné senáty pre skúšky ASI, SV/SD, EC

Z činnosti SKSI

* SKSI sa intenzívne venovalo problematike nového stavebného zákona a presadilo záujmy členov do nového stavebného zákona a do zákona č. 138, aby sa inžinierov nestali „konštruktéri“ architektov; obzvlášť ocenil prácu p. predsedu, Ing. Tokára a p. riaditeľky
* SKSI by malo venovať čas a sily odbúravaniu nekalej konkurencie zo zahraničia

1. **Správa predsedov KOS o činnosti jednotlivých sekcií od ostatnej schôdze v r. 2010**

Správy o činnosti jednotlivých krajských odborných sekcií predniesli jej predsedovia. Konkrétne správu o činnosti Krajskej odbornej sekcie (KOS) pozemných stavieb a architektúry a KOS sekcie statiky podala Ing. Štroncerová, správu o činnosti KOS vedenia uskutočňovania stavieb doc. Zgútová.

1. **Správa o hospodárení RZ SKSI za rok 2013 a návrh úpravy rozpočtu RZ na rok 2014 a rozpočtu RZ na roky 2015 až 2016**

Správu o hospodárení RZ SKSI za rok 2013 a návrh úpravy rozpočtu RZ na rok 2014 a rozpočtu RZ na roky 2015 až 2016 predniesol a pripravil Ing. Mišík.

1. **Diskusia k predloženým správam**

Ing. Ilavský – predseda KOS Technologické vybavenie stavieb:

Správa o „nečinnosti“ KOS – zorganizovať ľudí je ťažko. Je potrebné aktualizovať adresy v databáze, pretože pošta sa vracia. Vhodné by bolo organizovať semináre hlavne v oblasti legislatívy.

Ing. Mládenek položil otázku, či rozpočet vychádzal z nových členských príspevkov. Odpovedal Ing. Mišík – áno.

V tomto bloku vystúpil aj predseda SKSI prof. Benko so správou o činnosti a hospodárení. Vyzdvihol najmä zameranie činnosti na:

* Legislatívu – inžinieri pracujú bez primeranej odmeny; nový stavebný zákon, vykonávacie predpisy, 138/1992 – pripomienkovali profesijné komory, zhotovitelia a verejní investori. Odborné projektové a inž. činnosti majú vykonávať autorizované osoby.
* Oblasť vzdelávania – celoživotné vzdelávanie formou elektronizácie; pre tých, čo sa vzdelávajú bude komora hľadať benefity
* Medializácia inžinierov – vydávame publikácie, tlačové správy, newsletter, prijali sme hovorkyňu na internú a externú komunikáciu Mgr. Viktóriu Čapčíkovú

1. **Správa mandátovej komisie**

Predseda mandátovej komisie Ing. Roob predniesol správu:

Autorizovaní inžinieri – 33 a počet splnomocnení – 50; spolu 83

DČ fyzické osoby – 4 a počet splnomocnení – 0; spolu 4

DČ právnické osoby – 8 a počet splnomocnení – 1; spolu 9

Prítomných spolu: 45, splnomocnení spolu 51, teda spolu oprávnených hlasov: 96 (čo predstavuje 12,8 % z celkového počtu 751 členov RZ SKSI Žilina)

**Skonštatoval, že Členská schôdza RZ SKSI Žilina je schopná uznášania v zmysle platných predpisov.**

1. **Schválenie hospodárenia a odsúhlasenia predloženého návrhu úpravy rozpočtu RZ na rok 2014 a rozpočtu RZ na roky 2015 až 2016**

Hlasovanie za schválenie hospodárenia za rok 2013

Za: 81 Proti: 0 Zdržalo sa: 0

**Výsledky hospodárenia boli schválené.**

Hlasovanie za návrh úpravy rozpočtu na rok 2014

Za: 81 Proti: 0 Zdržalo sa: 0

**Návrh úpravy rozpočtu RZ SKSI Žilina pre rok 2014 bol prijatý.**

Hlasovanie za návrh rozpočtu na rok 2015 a 2016

Za: 68 Proti: 10 Zdržalo sa: 3

**Návrh rozpočtu RZ SKSI Žilina na rok 2015 a rok 2016 bol prijatý.**

1. **Návrh kandidátov a voľba Výboru RZ SKSI Žilina**

Do Výboru RZ SKSI Žilina boli navrhnutí títo členovia:

prof. Ing. Čelko Ján, PhD., Ing. Dobosz Karol, Ing. Gáborík Richard, Ing. Mišík Dušan, Ing. Štroncerová Oľga, Ing. Šubjaková Ivana, Ing. Vrábel Boris, CSc., doc. Dr. Zgútová Katarína

Za ďalších členov výboru boli navrhnutí z pléna: Ing. Moravčíková Ružena a Ing. Binó Štefan

1. **Návrh kandidátov do volených orgánov SKSI (volení budú na VZ 2014) a možnosť vystúpenia kandidátov navrhovaných na funkciu predsedu SKSI**

Ing. Šubjaková predniesla návrh kandidátov do volených orgánov. ČS potvrdila nomináciu.

1. **Rozprava k predloženým kandidátkam**

Ing. Vrábel, PhD. navrhol doplniť do autorizačnej komisie doc. Dr. Ing. Katarínu Zgútovú.

1. **Oznámenie výsledkov volieb členov do Výboru RZ SKSI**

Výsledky volieb do Výboru RZ SKSI Žilina prebehli podľa správy volebnej komisie s týmito výsledkami:

Počet hlasujúcich: 93

Prof. Ing. Ján Čelko, PhD. s počtom hlasov 78, Ing. Karol Dobosz s počtom hlasov 73, Ing. Richard Gáborík s počtom hlasov 76, Ing. Dušan Mišík s počtom hlasov 83, Ing. Oľga Štroncerová s počtom hlasov 73, Ing. Ivana Šubjaková s počtom hlasov 68, Ing. Boris Vrábel PhD. s počtom hlasov 71,  Dr. Ing. Katarína Zgútová s počtom hlasov 70, Ing. Ružena Moravčíková s počtom hlasov 47 a Ing. Štefan Binó s počtom hlasov 93.

1. **Rôzne**

V rámci tohto bodu vystúpili s príspevkami:

Ing. Vrábel : za 2 roky sa nám podarilo presadiť dobré veci, máme podchytených poslancov. Členské príspevky členovia platia a komora za ne poskytuje výhody. Potrebujeme však odstrániť nekalú konkurenciu zo zahraničia.

prof. Benko: profesionálna databáza by mala byť prístupná na internete a potrebujeme presadiť do zákona, aby sa používali pečiatky správne.

Ing. Podmanický: na stavebných úradoch nevedia, aký druh pečiatok má byť na projektoch. Vhodný by bol prípis, aby boli poučení.

Mgr. Krížová: bude sa konať konferencia stavebných úradov v spolupráci s ministerstvom, náš cieľ – stať sa spoluorganizátorom a poučiť ich kde nájdu zoznam, aké pečiatky sú platné, aké pečiatky majú používať

Ing. Podmanický: nastolil otázku, kto môže byť garantom právnickej osoby (dôležitá je tu otázka majetkového podielu na území SR)

prof. Benko: v Rakúsku je to vyriešené tak, že s.r.o. ručí aj fyzickým majetkom

1. **Návrh uznesení Členskej schôdze RZ SKSI Žilina**

**Návrh Ing. Vrábla:**

Členská schôdza odporúča Valnému zhromaždeniu, aby uložilo predstavenstvu pokračovať v snahách o zvýšenie konkurencieschopnosti našich členov ochranou pred nesprávnym akceptovaním autorizačných pečiatok.

Za: 65 Proti: 0 Zdržalo sa: 1

**Uznesenie bolo prijaté.**

**Návrh Ing. Mládenka:**

Členská schôdza odporúča Valnému zhromaždeniu otvoriť otázku základného členského príspevku, aby v roku 2016 bola jeho výška na úrovni roku 2013 a v roku 2015 bolo kompenzované navýšenie z roku 2014.

Za: 22 Proti: 22 Zdržalo sa: 23

**Uznesenie nebolo prijaté.**

**Členská schôdza schvaľuje:**

* Doplnenie Návrhu kandidátov do volených orgánov SKSI – na VZ 2014 o kandidáta do AK doc. Dr. Ing. Katarínu Zgútovú
* Hospodárenie RZ SKSI Žilina za uplynulé obdobie prednesenú Ing. Mišíkom
* Návrh úpravy rozpočtu RZ SKSI Žilina na rok 2014 predložený Ing. Mišíkom
* Návrh rozpočtu RZ SKSI Žilina na rok 2015 a 2016 predložený Ing. Mišíkom
* Výsledky volieb do Výboru RZ SKSI Žilina

**Členská schôdza odporúča:**

* Valnému zhromaždeniu, aby uložilo predstavenstvu pokračovať v snahách o zvýšenie konkurencieschopnosti našich členov ochranou pred nesprávnym akceptovaním autorizačných pečiatok

**Členská schôdza berie na vedomie:**

* Zloženie pracovných komisií
* Správu o činnosti RZ SKSI ZA od 2012 prednesenú Ing. Vráblom
* Správu o činnosti KOS od 2012 prednesenú Ing. Štroncerovou a Ing. Zgútovou
* Správu mandátovej komisie prednesenú Ing. Roobom

**Hlasovanie o uzneseniach ČS ako celku**

Za: 53 Proti: 0 Zdržalo sa: 1

**Uznesenie ako celok bolo prijaté.**

1. **Ukončenie rokovania**

Ing. Boris Vrábel, PhD. poďakoval prítomným hosťom a členom za účasť na Členskej schôdzi RZ SKSI Žilina a o 17:00 h ukončil schôdzu.

V Žiline, dňa 07.03.2014

Prílohy originálu zápisu:

Pozvánka

Správa o činnosti RZ SKSI Žilina, správy o činností KOS

Rozpočet na roky 2014, 2015, 2016

Prezenčné listiny

Správa volebnej komisie

Splnomocnenia

Uznesenia

Zapísala: Janka Gregorová

..........................................

Ing. Oľga Štroncerová

overovateľka zápisu

...........................................

doc. Dr. Ing. Katarína Zgútová

overovateľka zápisu